CELEX: 32018R1923
Language: sk
Date: 2018-12-07 00:00:00
Title: Nariadenie Komisie (EÚ) 2018/1923 zo 7. decembra 2018, ktorým sa mení nariadenie (EÚ) č. 360/2012, pokiaľ ide o obdobie jeho uplatňovania (Text s významom pre EHP)

10.12.2018   
               
               
                  SK
               
               
                  Úradný vestník Európskej únie
               
               
                  L 313/2
               
            
         NARIADENIE KOMISIE (EÚ) 2018/1923
         zo 7. decembra 2018,
         ktorým sa mení nariadenie (EÚ) č. 360/2012, pokiaľ ide o obdobie jeho uplatňovania
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Rady (EÚ) 2015/1588 z 13. júla 2015 o uplatňovaní článkov 107 a 108 Zmluvy o fungovaní Európskej únie na určité kategórie horizontálnej štátnej pomoci (1), a najmä na jeho článok 2 ods. 1,
         po porade s Poradným výborom pre štátnu pomoc,
         keďže:
         
                     (1)
                  
                  
                     Podľa nariadenia Komisie (EÚ) č. 360/2012 (2) sa pomoc v prospech podnikov na poskytovanie služieb všeobecného hospodárskeho záujmu, ktorá nepresahuje určitý strop, považuje za pomoc, ktorá nespĺňa všetky kritériá článku 107 ods. 1 zmluvy, a preto je za určitých podmienok vyňatá z notifikačnej povinnosti podľa článku 108 ods. 3 zmluvy.
                  
               
                     (2)
                  
                  
                     Účinnosť nariadenia (EÚ) č. 360/2012 uplynie 31. decembra 2018.
                  
               
                     (3)
                  
                  
                     Na základe skúseností Komisie s uplatňovaním nariadenia (EÚ) č. 360/2012 sa zdá, že odôvodnenia vyňatia takýchto kompenzačných opatrení z notifikačnej povinnosti naďalej platia a že podmienky, na základe ktorých sa určil rozsah a obsah nariadenia (EÚ) č. 360/2012, sa zásadne nezmenili. Nariadením sa poskytuje právna istota a znižuje administratívne zaťaženie, pokiaľ ide o opatrenia pomoci de minimis v prospech podnikov poskytujúcich služby všeobecného hospodárskeho záujmu. Na zabezpečenie kontinuity a v snahe predísť zvýšeniu nákladov na dodržiavanie predpisov týkajúcich sa predmetných služieb by sa teda v tejto fáze nemali robiť zmeny.
                  
               
                     (4)
                  
                  
                     Z tohto dôvodu by sa obdobie uplatňovania nariadenia (EÚ) č. 360/2012 malo predĺžiť o dva roky.
                  
               
                     (5)
                  
                  
                     Nariadenie (EÚ) č. 360/2012 by sa preto malo zodpovedajúcim spôsobom zmeniť,
                  
               PRIJALA TOTO NARIADENIE:
         
            Článok 1
            V článku 5 nariadenia (EÚ) č. 360/2012 sa dátum „31. decembra 2018“ nahrádza dátumom „31. decembra 2020“.
         
         
            Článok 2
            Toto nariadenie nadobúda účinnosť 31. decembra 2018.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 7. decembra 2018
            
               
                  Za Komisiu
               
               
                  predseda
               
               Jean-Claude JUNCKER
            
         
         
            (1)  Ú. v. EÚ L 248, 24.9.2015, s. 1.
         
            (2)  Nariadenie Komisie (EÚ) č. 360/2012 z 25. apríla 2012 o uplatňovaní článkov 107 a 108 Zmluvy o fungovaní Európskej únie na pomoc de minimis v prospech podnikov poskytujúcich služby všeobecného hospodárskeho záujmu (Ú. v. EÚ L 114, 26.4.2012, s. 8).